ગાંધીધામ નગરપાલિકામાં તોતીંગ બહૂમતિના સહારે ભાજપ દ્વારા અંદાજે 20થી વધુ વર્ષથી સત્તાનું સુકાનસંભળ્યા પછી જે રીતે પગલા ભરવા જોઇએ તે કેટલાક સંજોગોમાં ભરવામાં આવ્યા નથી. જેને લીધે આખરે પાઘડીનો વળ છેડે આવે તેમ લોકોને સમસ્યા સામે ઝઝૂમવું પડે છે. પાલિકા દ્વારા મહિનામાં અંદાજે 10 દિવસ પાણી આપવામાં આવે છે પરંતુ બીલ આખા મહિનાનું ઉઘરાવવામાં આવે છે અને લોકોને ફરજીયાત આ બીલ ભરવું પણ પડે છે. આવી અન્યાયી પદ્ધતિ સામે કોઇ અવાજ ઉઠાવી શકતું નથી.